Pentagon rahbari Eshton Karter Iroqqa keldi. U bu tashrifni oldindan e’lon qilmagan holda amalga oshirdi. AQSh Mudofaa vazirligi xabarida qayd etilishicha, Karterni AQSh boshchiligidagi xalqaro koalitsiya generali Stiven Taunsend qarshi olgan. 9 dekabr kuni, Karter Afg‘anistonga kutilmagan tashrif bilan kelgani xabar qilingandi. U amerikalik harbiy boshliqlar bilan maslahatlashuvlar o‘tkazgan va askarlarni kelayotgan bayram bilan tabriklagan. Dekabr oyi boshida Pentagondagilar Eshton Karter turnega chiqishi haqida xabar qilgandi.